ליאת יצחקי

ליאת יצחקי (נולדה ב-3 באפריל 1975) היא מוזיקאית, מלחינה, זמרת-יוצרת, מנחה ופייטנית ישראלית. זוכת פרס אקו״ם. שרה בשפות: עברית, ערבית, ספרדית, לאדינו ואנגלית. יצחקי, בתם של יוסף ושולמית, נולדה בבית שאן. בגיל 6 החלה לנגן בפסנתר ונמשכה למוזיקה קלאסית, הודית ואנדלוסית. בנעוריה למדה לנגן בגיטרה, חליל צד, מפוחית ובהמשך למדה לפרוט על עוד ומנדולינה. בשנת 2002 יצא לרדיו השיר "אין לי דבר" אותו שרה וכתבה ליאת לזכרו של החייל גד עזרא שנהרג במבצע חומת מגן בג'נין. השיר זכה למספר רב של השמעות בתחנות הרדיו השונות ובוצע על ידי מספר אמנים ביניהם הראל מויאל באלבום הבכורה שלו בשנת 2006, אלבום שזכה למעמד אלבום פלטינה. בשנים 2003–2004 הצטרפה לתזמורת האנדלוסית הישראלית כפייטנית וכסולנית בפרויקט "אנדלוסיקל" והייתה מהפייטניות הראשונות בארץ. במופעי הפרויקט השתתפו ליאור אלמליח, אורי בנאי וגולן אזולאי. לאורך הקריירה המוזיקלית השתתפה ליאת בקונצרטים במופעים רבים בישראל ובעולם עם התזמורת האנדלוסית הישראלית, התזמורת הסימפונית הישראלית ראשון לציון, תזמורת נתניה הקאמרית הקיבוצית, טקסים ממלכתיים ועוד יצחקי שיתפה פעולה עם אמנים ישראלים רבים ביניהם: לאה שבת, שלמה בר, ארז ביטון, ג'קי לוי, מירה עווד, ליאורה יצחק, חגית יאסו, מרים פרץ, להקת שלווה, אמיל זריהן איילה אינגדשט, חני ליבנה, הדר עטרי, עובדיה חממה ועוד. ליאת הפיקה והשתתפה בתוכניות מוזיקליות מגוונות מערבי שירי משוררים ועד מופעי פיוט ושיר ברדיו ובטלוויזיה. כמו כן, הלחינה יצחקי שירי משוררים רבים כמו יהודה עמיחי, זלדה, רחל, יחזקאל רחמים, אליעז כהן, רחלי ראובן אותם היא מבצעת בהופעותיה. בשנת 2011 הוציאה את השירים "סימה" ו"איזה ימים" בעיבודו של המפיק הצרפתי ז'אן פייר טייב. עוד באותה שנה השתתפה יצחקי עם השירים "כנרת" (המוכר בשם "שם הרי גולן") ו"לבב אנוש" באלבום "צעד קדימה" בו השתתפו האמנים ירדנה ארזי, שלומי שבת, סגיב כהן, יואב יצחק, רוחמה רז ועוד. בשנת 2012 יצא אלבום הבכורה הנושא את שמה ליאת יצחקי בעיבודו של נדב ביטון. האלבום זכה להצלחה – שניים מהשירים עברו פלייליסטים הושמעו בתחנות רדיו רבות ושולבו בהפקות תיאטרון וטלוויזיה. את כל השירים כתבה והלחינה ליאת למעט השיר "עץ הרימון" אותו כתב יעקב אורלנד והלחין ידידיה אדמון. באלבום שיתפה יצחקי פעולה עם אמנים ומוזיקאים ביניהם: דודו טסה, סגיב כהן, ז'אן פייר טייב, נדב ביטון, וזוהר פרסקו. על שירי האלבום זכתה ליאת בפרס אקו״ם וכך נכתב בנימוקי השופטים: ״מצאנו את יצירתה ושירתה של ליאת יצחקי מיוחדת ומקורית, קולה פשוט נעים ומיוחד ושיריה מרגשים ונוגעים בלב השומע. המקצבים, הצליל האתני המיוחד והטקסטים לוקחים את המאזין למחוזות מרתקים״ ב-2014 השתתפה באלבום "בת המקום 2" עם שירה "אור מן המזרח" ובו אוסף שירה נשית אותנטית. באותה שנה נבחרה ליאת מבין מספר אמנים לכתוב ולהלחין את "שיר האותיות" לתוכנית הלימודים "בסוד האותיות" הנלמדת בבתי הספר בארץ ובקהילות יהודיות בעולם. ב-2015 יצא אלבום הקונספט "קערות של אהבה" המוקדש לשיריה של המשוררת טניה הדר בהפקה מוזיקלית של עדי חייט. את כל השירים הלחינה ושרה ליאת למעט "בואי אמא" ו"אמא הכי נהדרת". באלבום מתארח האמן ג'קי לוי וחובר לליאת בשיר "נסוגה אל חצרות קודשיך" ב-2016 השתתפה באלבום "שיר וזיכרון" עם השיר "השכיבני לשלום" שהלחינה ושרה למילותיה של נעמה הנקין. ב-2016 השתתפה באלבום "השמיעיני קולך" עם השיר "עשי בי קרבה" שהלחינה ושרה למילותיה של המשוררת החברתית רחלי ראובן. ב-2020–2021 "ברוך שעשני יוצרת". לחנים של ליאת למילותיה של רחלי ראובן בביצוע אמנים מגוונים. בפברואר 2021 הוציאה יחד עם מרים פרץ את השיר תשימי שמלה חדשה. באוגוסט 2021 הפיקה את הפיוט ׳אדון הסליחות׳ שיצא לראשונה בביצוע נשי יחד עם זמרות ישראליות רבות. ב-5 בדצמבר 2023, בצל מלחמת חרבות ברזל, הוציאה יצחקי יחד עם קבוצת נשים מיישובי עוטף עזה והדרום, גרסת כיסוי חדשה לשיר "בוא בשלום", שכתבה רחל שפירא והלחינה נורית הירש. את השיר הקדישה יצחקי בתפילה לחזרת כל החיילים והשבת החטופים הביתה בשלום. בשנים 2012–2013 שימשה כחברת פאנל קבועה בתוכנית השבועית "אשת חיל" המשודרת בערוץ 10 והגישה את פינת הסיפור היהודי. בשנים 2016–2018 הגישה מדי יום שישי את תוכנית הרדיו "באה לשבת" בשנים 2015–2019 הגישה את התוכנית "אשת חיל" בערוץ 10 בה ארחה נשים שונות סביב חברה, יהדות, נשיות, חינוך ואקטואליה. בעלת תואר שני במשפטים מאוניברסיטת בר-אילן. בוגרת מכללת אמונה ורימון בית ספר למוסיקה. נשואה לדן ואם לחמישה ילדים. 2008 – קיבלה את פרס "מחול ישראלי" על שירה "אין לי דבר". 2010 – זכתה בפרס אקו"ם על יצירתה, שיריה ולחניה. 2014 – זכתה בפסטיבל "משיב הרוח" עם השיר "רגע עירוני" שהלחינה וביצעה למילותיה של המשוררת קרן טל. 2022 - קיבלה את מענק אקו״ם לאלבום מקורי 2023 - תוכנית קרן מנדל ישראל לתרבות יהודית 2012 – "ליאת יצחקי" – אלבום בכורה 2015 – "קערות של אהבה" – אלבום המוקדש לשירי המשוררת טניה הדר 2020 – "אחות קטנה" – פיוט וסליחות 2006 – "הראל מויאל" (מילים ולחן בשיר "אין לי דבר") 2011 – "צעד קדימה" (אמנים שונים, גרסת כיסוי לשירים כנרת ולבב אנוש) 2014 – "בת המקום 2" (אמנים שונים, ביצוע ויצירת השיר "אור מן המזרח") 2016 – "שיר וזיכרון 2016" (אמנים שונים, ביצוע ולחן לשיר "השכיבני לשלום") 2017 – "השמיעיני קולך" (אמנים שונים ביצוע ולחן לשיר "עשי בי קרבה") 2022 - ״אסופת אהבה״ (אמנים שונים, שירה ולחן לשירים: ״שורת שיר ביום״, ״בריאה״ ולחן לשירים: ״בואי קלילה״, ״אם תתבונני״) מדיה וקבצים בנושא ליאת יצחקי בוויקישיתוף אתר האינטרנט הרשמי של ליאת יצחקי ליאת יצחקי, ברשת החברתית אינסטגרם ליאת יצחקי, סרטונים בערוץ היוטיוב ליאת יצחקי, דף שער בספרייה הלאומית ליאת יצחקי, באתר "שירת נשים" ליאת יצחקי, באתר בנדקמפ יוסי חרסונסקי, ראיון - על השיר "בית שאן" ועל עצמה, באתר יוסמיוזיק, ‏2 ביוני 2008 דיקלה ד. גלעד, הקומונרית המזמרת, באתר nrg‏, 2 ביולי 2008 צופיה הירשפלד, סינדרלה דתיה, באתר ynet, 15 בנובמבר 2010 אסף נבו, ‏ליאת יצחקי באלבום בכורה מצוין, באתר ‏מאקו‏, 16 באוגוסט 2012 יוסי חרסונסקי, ביקורת על האלבום ליאת יצחקי(הקישור אינו פעיל), באתר יוסמיוסיק, אפריל 2013 משה צ'יטיאת, קערות של אהבה, ריאיון עם ליאת יצחקי, במגזין רעש, 25 בינואר 2016 רותי זוארץ, ‏שיר הלל: ליאת יצחקי מוציאה אלבום חדש ומספקת תובנות, באתר מעריב אונליין, 10 במרץ 2016 ליאת יצחקי, "השכיבני לשלום": תפילתה של הנרצחת הפכה לשיר, באתר ynet, 9 במאי 2016 חן בוקר, עכבר העיר אונליין, כשליאת יצחקי פוגשת את האופרה, באתר הארץ, 28 בספטמבר 2016 תימורה לסינגר, ‏הזמרות שלא יתנו למגזר הדתי לאומי שממנו באו להשתיק אותן, באתר גלובס, 6 בינואר 2018 יוסי חרסונסקי, ליאת יצחקי "לך אלי תשוקתי" | "יה שמע אביוניך", באתר יוסמיוזיק, ‏2 ביולי 2020 ליאת יצחקי בסיכום שנה לתכנית ׳סוכן תרבות׳ עם קובי מידן - כאן 11, סרטון בערוץ "ליאת יצחקי - Liat Itzhaki", באתר יוטיוב (אורך: 02:38) נצחיה יעקב, "זה חזק יותר מכל צעקה": פיוטי הסליחות עוברים את המחיצה, באתר ynet, 21 בדצמבר 2022 ליאת יצחקי, – עירית לינור ויפעת ביטון, "אחות קטנה" המילה האחרונה,14 בספטמבר 2020 גל"צ אורטל מונגוס, מרוחמה רז ועד חגית יאסו: מביאות את עזרת הנשים לקדמת הבמה, באתר ynet ספטמבר 2021 https://www.ynet.co.il/judaism/article/hk00qdw00xy ליאת יצחקי, ליאת יצחקי ומרים פרץ תשימי שמלה חדשה, באתר יוטיוב, ‏2021\02\16 רחל שפירא, "בוא בשלום" בפרויקט בן-יהודה התפילה שישובו אלינו בשלום: ביצוע חדש לשיר המיתולוגי, באתר ynet, 5 בנובמבר 2023